**Anexa nr. 1 la HCL nr. ...................**

**Direcția de Asistență Socială Asociația ”Filantropia Ortodoxă Alba Iulia”**

**Târgu Mureș Filiala Tg. Mureș**

**Nr. Nr.**

 **ACORD DE PARTENERIAT**

**pentru realizarea proiectului “Înființarea unui centru de zi pentru copii prin schimbare destinație, reabilitare și dotare imobil”, în cadrul Planului Național de Redresare și Reziliență, Componenta C13 – Reforme Sociale, Investiția I1 -„Crearea unei rețele de centre de zi pentru copiii expuși riscului de a fi separați de familie", apelul de proiecte PNRR/2022/C13/I1**

 În conformitate cu prevederile art. 23 din Normele metodologice de aplicare a prevederilor OUG nr. 124/2021, aprobate prin HG nr. 209/2022, liderul unui parteneriat, beneficiar al unui proiect în conformitate cu prevederile art. 27 din OUG nr. 124/2021, este responsabil cu asigurarea implementării proiectului și a respectării tuturor prevederilor contractului /deciziei/ordinului de finanțare încheiat(e) cu coordonatorul de reforme și/sau investiții.

 **Art. 1. Părțile**

 1. Direcția de Asistență Socială Târgu Mureș, cu sediul în Târgu Mureș, strada Gheorghe Doja, nr. 9, jud. Mureș, cod fiscal 39906612, având calitatea **de Lider de parteneriat/Partener1**

Contul de venituri (codul IBAN) în care se virează sumele aferente cererilor de rambursare RO13TREZ24A685050570201X

Denumirea/adresa unității Trezoreriei Statului: Târgu Mureș, str. Gheorghe Doja nr. 1-3, jud. Mureș.

2. Asociația ”Filantropia Ortodoxă Alba Iulia” Filiala Târgu Mureș, cu sediul în Str. Mitropolit Andrei Șaguna, nr. 2/A, mun. TÂRGU MUREȘ, jud. MUREȘ, codul fiscal 16236262, având calitatea de **Partener 2**

Contul de venituri (codul IBAN) în care se virează sumele aferente cererilor de rambursare: RO12BRDE270SV08023022700

Denumirea/adresa unității bancare: BRD GROUPE SOCIETE GENERALE, str. Călărașilor nr.11

au convenit următoarele:

**Art. 2 Obiectul**

(1) Obiectul acestui parteneriat este de a stabili drepturile şi obligațiile părților, contribuția financiară proprie a fiecărei părţi la bugetul proiectului, precum şi responsabilitățile ce le revin în implementarea activităților aferente proiectului “Înființarea unui centru de zi pentru copii prin schimbare destinație, reabilitare și dotare imobil”, care este depus în cadrul Planului Național de Redresare și Reziliență, Componenta C13 – REFORME SOCIALE, Investiția I1 - „Crearea unei rețele de centre de zi pentru copiii expuși riscului de a fi separați de familie", apelul de proiecte PNRR/2022/C13/I1, precum și pe perioada de sustenabilitate și de valabilitate a contractului de finanțare.

(2) Prezentul acord se constituie anexă la cererea de finanțare.

**Art. 3 Roluri şi responsabilități în implementarea proiectului**

Rolurile şi responsabilitățile sunt descrise în tabelul de mai jos şi corespund prevederilor din Cererea de finanțare:

|  |  |  |
| --- | --- | --- |
| **Organizația** | **Activitate** | **Subactivitate** |
| **Direcția de Asistență Socială Târgu Mureș - Lider de (Lider/Partener 1)** | A0. Managementul proiectului  | A0.1 Managementul proiectului și raportareA0.2 Intervenții support (indirecte) necesare implementării proiectuluiA0.3 Management financiar și raportare financiarăA0.4 Informare și publicitate obligatorie |
| A1. Realizare Studiu Fezabilitate SF | A1.1 RLV |
| A1.2 Ridicare Topo |
| A1.3 Studiu Geotehnic |
| A1.4 Expertiză tehnică |
| A1.5 Întocmire SF |
| A.2 Realizare Proiect tehnic (PT) și asistență tehnică | A2.1 Achiziție publică realizare PT și contractare |
| A2.2 Realizare Proiect tehnic (PT) |
| A2.3 Asistență tehnică proiectant  |
| A.3 Obținere Certificat Urbanism (CU) | A3.1 Obținere Certificat Urbanism |
| A4. Obținere Autorizație construcție | A4.1 ISUA4.2 DSPA4.3 ANSVSA |
| A5. Achiziția serviciului de dirigenție de șantier | A5.1 Achiziție publică și contractarea serviciului de dirigenție de șantierA5.2 Organizare de șantier |
| A6. Lucrări reabilitare | A6.1 Achiziția publică și contractarea lucrărilor |
| A6.2 Realizarea lucrărilor |
| A6.3 Recepție lucrări |
| **Asociația ”Filantropia Ortodoxă Alba Iulia” Filiala Tg. Mureș (Partener 2)**  | A.7 Achiziții dotări necesare înființării serviciului social ”Centru de zi pentru copii” | A7.1 Efectuarea achizițiilor publice și contractare |
| A7.2 Furnizarea bunurilor  |
| A8. Achiziție serviciu de catering | A8.1 Efectuarea achizițiilor publice și contractare |
| A9. Angajare de personal | A9.1 Lansare procedura de angajare de personal |
| A9.2 Organizarea procesului de recrutare de personal |
| A9.3 Selectarea și angajarea personalului |
| A10. Informare și publicitate privind serviciul social ”Centru de zi pentru copii” | A10.1 Selectare beneficiari |
| A10.2 Informare și publicitate activități al centrului de zi pentru copii |
| A11. Derularea activităților specifice ale serviciului sociale ”Centru de zi pentru copii” | A11.1 Licențierea serviciului social ”Centru de zi pentru copii” cu respectarea standardelor în vigoare |
| A11.2 Desfășurarea activităților și serviciilor specifice  |
| A11.3 Organizare activități indoor și outdoor  |

Pentru activitățile desfășurate în conformitate cu cererea de finanțare, Partenerii vor angaja următoarele cheltuieli, după cum urmează:

|  |  |
| --- | --- |
| **Organizația** | **Valoarea estimată a cheltuielilor eligibile angajate pe perioada proiectului (lei)** |
| Direcția de Asistență Socială Târgu Mureș  | 1.210.187,47 lei |
| Asociația ”Filantropia Ortodoxă Alba Iulia” Filiala Tg. Mureș | 422.685,53 lei |

Partenerii vor asigura contribuția proprie la cheltuielile totale ale proiectului, după cum urmează:

|  |  |
| --- | --- |
| **Organizația** | **Contribuția (lei)** |
| Direcția de Asistență Socială Târgu Mureș  | 229.935,62 lei |
| Asociația ”Filantropia Ortodoxă Alba Iulia” Filiala Tg. Mureș | 80.310,25 lei |

(2) Plățile

Responsabilitățile privind derularea fluxurilor financiare se vor realiza în conformitate cu prevederile Ordonanței de urgenţă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

(3) Se vor specifica conturile deschise pe numele liderului de parteneriat pentru activitățile proprii şi conturile deschise pe numele partenerilor pentru activitățile proprii ale acestora, în care se efectuează transferurile sumelor solicitate prin cererile de transfer.

**Art. 4 Perioada de valabilitate a acordului de parteneriat**

Perioada de valabilitate a acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea.

Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

**Art. 5 Drepturile şi obligațiile liderului de parteneriat (Partenerului 1)**

1. **Drepturile liderului de parteneriat**

Liderul de proiect parteneriat are dreptul să solicite celorlalți parteneri furnizarea oricăror informații şi documente legate de proiect, în scopul elaborării rapoartelor de progres, a cererilor de transfer și/sau a altor documente solicitate de coordonatorul de reformă și/sau investiție și de către alte instituții abilitate sau a verificării respectării normelor în vigoare privind atribuirea contractelor de achiziție.

1. **Obligațiile liderului de parteneriat**

(1) Liderul de parteneriat (Partener 1) va semna Cererea de finanțare şi Contractul de finanțare.

(2) Liderul de parteneriat (Partener 1) va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.

(3) Propunerile pentru modificări importante ale proiectului (e.g. activități, parteneri etc.), trebuie să fie convenite cu partenerii înaintea solicitării aprobării de către MFTEȘ.

(4) Liderul de parteneriat este responsabil cu transmiterea către MFTEȘ a cererilor de transfer, împreună cu documentele justificative, rapoartele de progres etc., conform prevederilor contractuale și procedurale.

(5) Liderul de parteneriat are obligația îndosarierii și păstrării tuturor documentelor proiectului în original precum şi copii ale documentelor partenerilor, inclusiv documentele contabile, privind activitățile şi cheltuielile eligibile în vederea asigurării unei piste de audit adecvate, în conformitate cu legislația comunitară şi națională. Toate documentele vor fi păstrate până la închiderea oficială a

Programului sau până la expirarea perioadei de durabilitate a proiectului, oricare intervine ultima.

(6) În cazul în care autoritățile cu competențe în gestionarea fondurilor europene constată neîndeplinirea sau îndeplinirea parțială a indicatorilor de rezultat/realizare/obiectivelor proiectului, în conformitate cu prevederile art. 12 din OUG nr. 124/2021, în funcție de gradul de realizare a indicatorilor de rezultat/țintelor/obiectivelor aferente activităților proprii, liderul de parteneriat și partenerii răspund proporțional sau în solidar pentru reducerile aplicate din sumele solicitate la transfer.

(7) În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.

(8) În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

(9) Liderul de parteneriat este responsabil pentru neregulile identificate în cadrul proiectului aferente cheltuielilor proprii. Liderul de parteneriat precum și partenerii cuprind în bugetele acestora sumele pentru creditele de angajament şi creditele bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor acordului

de parteneriat, anexă la contractul/ordinul de finanțare.

(10) Liderul de parteneriat este responsabil cu transmiterea cererilor de transfer pentru plățile ce urmează a fi efectuate, cât și pentru cererile de transfer distincte ce conțin cheltuieli deja efectuate, către coordonatorul de investiții, conform prevederilor contractului de finanțare.

(11) Liderul de parteneriat are obligația deschiderii conturilor corespunzătoare în vederea primirii de la coordonatorul de reformă/de investiții a sumelor solicitate prin cererile de transfer pentru plățile ce urmează a fi efectuate.

(12) Liderul de parteneriat are obligația de a respecta prevederile legislaţiei naţionale și comunitare în vigoare în domeniul achiziţiilor publice, ajutorului de stat, egalității de şanse, dezvoltării durabile, bunei gestiuni financiare, informării şi publicității în implementarea activităților proprii.

**Art. 6 Drepturile şi obligațiile partenerilor**

1. **Drepturile Partenerului 2**

(1) Cheltuielile angajate de Partenerul 2 sunt eligibile în același fel ca şi cheltuielile angajate de către liderul de parteneriat corespunzător activității/activităților proprii din proiect. Partenerii au dreptul, prin transfer de către MFTEȘ, la fondurile obținute din procesul de rambursare pentru cheltuielile angajate de către aceştia, care au fost certificate ca eligibile.

(2) Partenerii au dreptul să fie consultaţi cu regularitate de către liderul de parteneriat, să fie formaţi despre progresul în implementarea proiectului şi să li se furnizeze,,de către liderul departeneriat copii ale rapoartelor de progres şi financiare.

(3) Partenerii au dreptul să fie consultaţi, de către liderul de parteneriat, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către MFTEȘ.

1. **Obligaţiile Partenerilor 2**

(1) Partenerii au obligaţia de a respecta prevederile legislaţiei naţionale și comunitareîn vigoare în domeniul achiziţiilor publice, ajutorului de stat, egalității de şanse, dezvoltării durabile, bunei gestiuni financiare, informării şi publicității în implementarea activităților proprii.

(2) Partenerii sunt obligaţi să pună la dispoziţia liderului de parteneriat documentaţiile de atribuire elaborate în cadrul procedurii de atribuire a contractelor de achiziţie publică, spre verificare.

(3) Partenerii sunt obligaţi să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării cererilor de transfer.

(4) Partenerii sunt obligaţi să transmită copii conforme cu originalul după documentele justificative, în scopul elaborării cererilor de transfer.

(5) Pentru decontarea cheltuielilor rambursabile, fiecare partener va depune la liderul de parteneriat o cerere de transfer pentru cheltuielile efectuate conform acordului de parteneriat şi toate documentele justificative, inclusiv dosarul achiziţiilor publice derulate de aceştia.

(6) Partenerii sunt obligaţi să pună la dispoziția MFTEȘ sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 (cinci) zile lucrătoare și să asigure condițiile pentru efectuarea verificărilor la fața locului.

(7) În vederea efectuării verificărilor prevăzute la alin. anterior, Partenerii au obligația să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu Proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât să permită verificarea lor.

(8) Partenerii sunt obligaţi să furnizeze liderului de parteneriat orice informaţii sau documente privind implementarea Proiectului, în scopul elaborării rapoartelor de progres.

(9) Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a indicatorilor de rezultat/ obiectivelor/țintelor proiectului, în conformitate cu prevederile art. 12 din OUG nr. 124/2021, partenerii răspund proporțional sau în solidar pentru reducerile aplicate din sumele solicitate spre transfer.

(10) Partenerii au obligaţia de a restitui MFTEȘ, orice sumă ce constituie plată nedatorată/sume necuvenite plătite în cadrul prezentului contract de finanţare, în termen de 5 zile lucrătoare de la data primirii notificării.

(11) Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

(12) Partenerii sunt obligați să pună la dispoziția auditorului financiar independent si autorizat în condițiile legii toate documentele si/sau informațiile solicitate si să asigure toate condițiile pentru verificarea cheltuielilor de către acesta.

(13) Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.

(14) În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.

(15) Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.

(16) Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

(17) În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

(18) Partenerul este ținut de respectarea de către liderul de parteneriat a termenului de restituire menționat în decizia de reziliere a sumelor solicitate de MFTEȘ.

(19) Partenerii, împreună cu liderul de parteneriat, cuprind în bugetele acestora sumele pentru creditele de angajament şi creditele bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor acordului de parteneriat, anexă la contractul/ordinul de finanțare.

(20) Partenerul are obligația ca activitățile/lucrările realizate în cadrul proiectului să contribuie la unul din cele șase obiective de mediu, considerate conforme cu principiul de "a nu prejudicia în mod semnificativ" (DSNH – "Do No Significant Harm"), prevăzute în Comunicarea Comisiei - Orientări tehnice privind aplicarea principiului de "a nu aduce prejudicii semnificative" în temeiul Regulamentului privind Mecanismul de redresare și reziliență (2021/C58/01).

**Art. 8. Achiziții publice**

Achiziţiile în cadrul proiectului vor fi făcute de către membrii parteneriatului, cu respectarea legislației în vigoare, a condiţiilor din contractul de finanţare şi a instrucţiunilor emise de MFTEȘ și/sau alte organisme abilitate.

**Art. 9. Proprietatea**

(1) Părţile au obligaţia să menţină proprietatea imobilului construit/modernizat/ reabilitat/extins, a bunurilor achiziționate/modernizate şi natura activităţii pentru care s-a acordat finanţare, pe o perioadă de cel puţin 5 ani de la data efectuării plăţii finale/de dare în exploatare şi să asigure exploatarea şi întreţinerea în această perioadă.

(2) Înainte de sfârşitul proiectului, părţile/partenerii vor conveni asupra modului de acordare a dreptului de utilizare a imobilului, echipamentelor, bunurilor, etc. ce au făcut obiectul proiectului. Copii ale titlurilor de transfer vor fi ataşate raportului final.

(3) Părţile au obligaţia de a asigura funcţionarea tuturor bunurilor, echipamentelor etc. ce au făcut obiectul finanţărilor nerambursabile, la locul de desfăşurare a proiectului şi exclusiv în scopul pentru care au fost achiziţionate.

(4) Părţile au obligaţia să folosească conform scopului destinat și să nu vândă sau să înstrăineze, sub orice formă obiectele / bunurile, fie ele mobile sau imobile finanțate prin PNRR, pe o perioadă de 5 ani de la data efectuării plăţii finale. De asemenea, părțile au obligația respectării prevederilor contractului de finanțare cu privire la ipotecarea bunurilor în scopul realizării proiectului.

**Art. 10. Confidențialitate**

(1) Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii.

Părțile înțeleg să utilizeze informaţiileconfidenţiale doar în scopul de a-şi îndeplini obligaţiile din prezentul Acord de Parteneriat.

**Art. 11 Legea aplicabilă**

(1) Prezentului Acord i se va aplica şi va fi interpretat în conformitate cu legea română.

(2) Pe durata prezentului Acord, părţile vor avea dreptul să convină în scris asupra modificării anumitor clauze, prin act adiţional. Orice modificare a prezentului acord va fi valabilă numai atunci când este convenită de toate părţile.

**Art. 12 Dispoziţii finale**

Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în 3 *exemplare originale* , în limba română, câte unul pentru fiecare parte şi un original pentru cererea de finanţare.

Direcția de Asistență Socială Târgu Mureș – Lider de proiect

Director Executiv

Andreia-Ligia Moraru

Semnătura

Data şi locul semnării

Asociația ”Filantropia Ortodoxă Alba Iulia” Filiala Tg. Mureș *-* Partener 2

Președinte

Zăhan Olimpiu

Semnătura

Data şi locul semnării